CELEX: 62013CB0025
Language: el
Date: 2014-01-30 00:00:00
Title: Υπόθεση C-25/13: Διάταξη του Δικαστηρίου (όγδοο τμήμα) της 30ής Ιανουαρίου 2014 [αίτηση του Juzgado de lo Contencioso-Administrativo n °17 de Barcelona (Ισπανία) για την έκδοση προδικαστικής αποφάσεως] — France Telecom España, SA κατά Organismo de Gestión Tributaria de la Diputación de Barcelona (Προδικαστική παραπομπή — Δίκτυα και υπηρεσίες ηλεκτρονικών επικοινωνιών — Οδηγία 2002/20/ΕΚ — Τέλος για την αποκλειστική χρήση ή την ιδιαίτερη εκμετάλλευση των δημοτικών κοινοχρήστων χώρων, το οποίο επιβάλλεται στις επιχειρήσεις που παρέχουν υπηρεσίες ηλεκτρονικών επικοινωνιών — Άρθρο 99 του Κανονισμού Διαδικασίας του Δικαστηρίου — Απάντηση που μπορεί να συναχθεί σαφώς από τη νομολογία)

14.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/18
            
         Διάταξη του Δικαστηρίου (όγδοο τμήμα) της 30ής Ιανουαρίου 2014 [αίτηση του Juzgado de lo Contencioso-Administrativo no 17 de Barcelona (Ισπανία) για την έκδοση προδικαστικής αποφάσεως] — France Telecom España, SA κατά Organismo de Gestión Tributaria de la Diputación de Barcelona
   (Υπόθεση C-25/13) (1)
   
   ((Προδικαστική παραπομπή - Δίκτυα και υπηρεσίες ηλεκτρονικών επικοινωνιών - Οδηγία 2002/20/ΕΚ - Τέλος για την αποκλειστική χρήση ή την ιδιαίτερη εκμετάλλευση των δημοτικών κοινοχρήστων χώρων, το οποίο επιβάλλεται στις επιχειρήσεις που παρέχουν υπηρεσίες ηλεκτρονικών επικοινωνιών - Άρθρο 99 του Κανονισμού Διαδικασίας του Δικαστηρίου - Απάντηση που μπορεί να συναχθεί σαφώς από τη νομολογία))
   2014/C 112/21
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Contencioso-Administrativo no 17 de Barcelona
   
      Διάδικοι στην υπόθεση της κύριας δίκης
   
   
      Προσφεύγουσα: France Telecom España, SA.
   
      Καθού: Organismo de Gestión Tributaria de la Diputación de Barcelona
   
      Αντικείμενο
   
   Αίτηση προδικαστικής αποφάσεως — Juzgado de lo Contencioso Administrativo no 17 de Barcelona — Ερμηνεία του άρθρου 13 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (ΕΕ L 108, σ. 21) — Τέλη για δικαιώματα χρήσεως και για δικαιώματα εγκαταστάσεως εξοπλισμού — Δημοτικοί κοινόχρηστοι χώροι — Παραχώρηση δικαιωμάτων και παραχώρηση της διαχειρίσεως της χρήσεως
   
      Διατακτικό
   
   Το δίκαιο της Ένωσης έχει την έννοια, λαμβανομένης υπόψη της αποφάσεως της 12ης Ιουλίου 2012, C-55/11, C-57/11 και C-58/11, Vodafone España και France Telecom España, ότι αντιτίθεται στην επιβολή τέλους για τη χρήση και την εκμετάλλευση διευκολύνσεων που είναι εγκατεστημένες υπεράνω ή υποκάτω δημοσίου ή ιδιωτικού ακινήτου, κατά την έννοια του άρθρου 13 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), στις επιχειρήσεις που παρέχουν υπηρεσίες ηλεκτρονικών επικοινωνιών, οι οποίες δεν είναι ιδιοκτήτριες των εν λόγω εγκαταστάσεων.
   
      (1)  ΕΕ C 108 της 13.4.2013.